# Tres (pel·lícula)

Tres és una pel·lícula del 2021 amb elements de fantasia i thriller dirigida per Juanjo Giménez Peña i protagonitzada per Marta Nieto i Miki Esparbé. És una coproducció hispano-lituana-francesa. Ha estat doblada al català.

## Premissa

El cervell de C., una dissenyadora de so, comença a processar el so més tard que les imatges visuals. Així mateix, també adquireix la capacitat d'escoltar el que havia passat en un lloc on no havia estat abans.

## Repartiment

* Marta Nieto com a C.
* Miki Esparbé com a Iván.

## Producció

Tres és una coproducció internacional conjunta Espanya-Lituània-França, produïda per Frida Films, Nadir Films, M-Films i Manny Films. Va rebre ajuda de l'ICAA, l'ICEC, AGADIC, i va tenir participació de TVG, TV3 i Canal+, que també rep finançament del MEDIA i Eurimages. Fou dirigida per Juanjo Giménez Peña, que també va escriure el guió al costat de Pere Altimira.

## Estrena

La pel·lícula va fer la seva estrena mundial a la 18a Giornate degli Autori, i també es va projectar al Festival Internacional de Cinema de Toronto i al Festival Internacional de Cinema Fantàstic de Catalunya. Fou distribuïda per Filmax, es va estrenar a les sales d'Espanya el 5 de novembre de 2021 i Le Pacte s'encarrega de les estrenes internacionals.

## Recepció

En una ressenya a El Periódico de Catalunya, Beatriz Martínez va donar a Tres 4 de 5 estrelles, considerant que la pel·lícula és "una al·legoria de la pèrdua de vincles amb la realitat quan tot ens envolta s'esfrondra", etiquetant el nombre de capes (diferents) de la pel·lícula com a "prodigiós".
Sergi Sánchez de La Razón li va atorgar 5 sobre 5 estrelles, exaltant com "aborda el so amb un rigor estètic insòlit, sense oblidar mai d'endinsar-se en el viatge emocional de la seva protagonista", tot advertint que la seva arriscada proposta formal pot desanimar a més d'un espectador.
Carlos Marañón de Cinemanía ha donat a la pel·lícula 3,5 sobre 5 estrelles, i va escriure que la pel·lícula proposa "una història sustentada en l'oposició entre el silenci i el so", d'una manera tan efectiva com inquietant, "que ens apropa a la senzillesa del cinema pur".
Ricardo Rosado de Fotogramas va donar a la pel·lícula 4 de 5 estrelles, destacant-ne 1) el protagonisme de la premissa de la pel·lícula sobre el melodrama; i 2) Marta Nieto, per ser una de les millors coses de la pel·lícula.

## Premis i nominacions

| Any | Premi | Categoria | Nominat | Resultat |
| 2021 | XXVII Premis Cinematogràfics José María Forqué | Millor actriu de pel·lícula | Marta Nieto | Nominat |
| 2022 | IX Premis Feroz | Millor pel·lícula dramàtica | Millor pel·lícula dramàtica | Nominat |
| 2022 | IX Premis Feroz | Millor guió | Juanjo Giménez & Pere Altimira | Nominat |
| 2022 | IX Premis Feroz | Millor actriu protagonista | Marta Nieto | Nominat |
| 2022 | XXXVI Premis Goya | Millor guió original | Juanjo Giménez Peña & Pere Altimira | Nominat |
| 2022 | XXXVI Premis Goya | Millor so | Dani Fontrodona, Oriol Tarragó, Marc Bech, Marc Orts | Guanyador |
| 2022 | Premis Gaudí de 2022 | Millor pel·lícula no catalana | Millor pel·lícula no catalana | Nominat |
| 2022 | Premis Gaudí de 2022 | Millor guió | Juanjo Giménez, Pere Altimira | Nominat |
| 2022 | Premis Gaudí de 2022 | Millor actriu | Marta Nieto | Nominat |
| 2022 | Premis Gaudí de 2022 | Millor actor secundari | Miki Esparbé | Nominat |
| 2022 | Premis Gaudí de 2022 | Millor so | Daniel Fontrodona, Oriol Tarragó, Marc Bech, Marc Orts | Guanyador |
| 2022 | Premis Gaudí de 2022 | Premi del públic a la millor pel·lícula | Premi del públic a la millor pel·lícula | Nominat |

## Referències

* ↑ Tres a esadir.cat
* ↑ Simón, Xesco. «Sitges 2021: 'Tres', una desincronizada experiencia fantástica» (en castellà), 12-10-2021. [Consulta: 23 octubre 2021].
* 1 2 Lang, Jamie. «Spanish Director Juanjo Gimenez on ‘Out of Sync’», 07-09-2021. [Consulta: 23 octubre 2021].
* ↑ Román Martín, Sandra. «'Tres', cuando a la vida se le desincroniza el sonido» (en castellà), 22-10-2021. [Consulta: 23 octubre 2021].
* 1 2 Rivera, Alfonso. «Crítica: Tres» (en castellà), 08-09-2021. [Consulta: 23 octubre 2021].
* 1 2 «‘Tres’, de Juanjo Giménez, tendrá su estreno mundial en la 18ª edición de Giornate degli Autori de Venecia» (en castellà), 29-07-2021. [Consulta: 23 octubre 2021].
* ↑ Mayor Ortega, Leonor. «'Tres', cuando la vida se desincroniza» (en castellà), 13-10-2021. [Consulta: 23 octubre 2021].
* 1 2 García, Alejandra. «Tráiler de ‘Tres’, la nueva película de Juanjo Giménez» (en castellà), 13-10-2021. [Consulta: 23 octubre 2021].
* ↑ Martínez, Beatriz. «‘Tres’, o cuando la desincronía sonora se apodera de ti» (en castellà), 13-10-2021. [Consulta: 23 octubre 2021].
* ↑ Martínez, Beatriz. «Crítica de 'Tres': desincronizarse para reencontrarse», 04-11-2021.
* ↑ Sánchez, Sergi. «Crítica de “Tres”: el sonido de tus ojos ★★★★★», 05-11-2021.
* ↑ Marañón, Carlos. «Crítica de 'Tres'», 02-11-2021.
* ↑ Rosado, Ricardo. «Crítica de 'Tres'», 03-11-2021.
* ↑ «‘El buen patrón’ y ‘Hierro’ triunfan en la gala «prenadiveña» de los 27º Premios Forqué», 12-12-2021.
* ↑ «Palmarés completo de los Premios Feroz Zaragoza 2022», 30-01-2022.
* ↑ «'El buen patrón', absoluta favorita para los Goya 2022 con 20 nominaciones: lista completa de nominados», 29-11-2021.
* ↑ «"Las leyes de la frontera", la més nominada en uns Premis Gaudí molt disputats». Corporació Catalana de Mitjans Audiovisuals, 25-01-2022.

## Enllaços externs

* Tràiler de la pel·lícula a YouTube
* Tres Arxivat 2021-10-23 a Wayback Machine. al Catálogo de Cinespañol de l'ICAA